— 335 — 



A tous soit notoire, que par devant le notaire soubscript et en 

 présence des tesmoings embas nommez personnellement cons- 

 titue vénérable messire Claude Gerber prêtre docteur en saincte 

 théologie, chanoine de leglise métropolitaine de Besancon. Lequel 

 de son bon grey pour luy et ses successeurs, a faict transigé et 

 accordé commil faict par cestes avec vénérable messire François 

 Gapitain aussi prêtre et chanoine dudit Besancon, prieur de la 

 loye présent stipulant et acceptant aussi pour luy ses succes- 

 seurs et ayans cause. Les associations, conventions et promesses 

 que sensuyvent. Assavoir que ledit sieur Gerber prend et associe 

 ledit sieur Gapitain en sa maison canoniale sise au district du 

 chappitre dudit Besançon touchant devers leglise Sainct Jean le 

 chemin commung par derrier devers bise la maison du sieur 

 surchantre de ladite église et le jardin et curtil appartenant a 

 vénérable messire Loys Colin aussi chanoine dudit Besançon, 

 lequel sieur Capitain aura et emportera pour sa commodité et 

 aysance en ladite maison la court devant du costel de la maison 

 dudit sieur surchantre avec la moitié de la vouste de ladite mai- 

 son du costel susdit. Item la grande chambre du mes me costel 

 ensemble une petite cuisine auprès dicelle regardant sur la gale- 

 rie, une aultre chambre joignant a ladite grande chambre et 

 l'aultre grande chambre suigant avec son cabinet regardant 

 sur la grande court de ladite maison du costel de la maison 

 dudit sieur Colin. Item une petite chambrette dessoubz ledit 

 cabinet pour dresser une petite visorbe a monter audit cabinet 

 pour entrer ausdites chambres si bon semble audit sieur Capi- 

 tain. Aussi aura ledit sieur Capitain avec ledit sieur Gerber ses 

 commoditez et aysances tant en la grande court de ladite mai- 

 son que es citernes estableries chambre a mettre bois jougnant 

 a icelle souliers curtil vergier privez treuil que demeureront 

 commungs entre lesdits sieurs contrahans et tout le reste de 

 ladite maison tant le grand corps dicelle que la vieille cuysine 

 ou est four avec La tour dois quelques ans édifiée dudit costel 

 de la ma' son dudit sieur surchantre. Brefz ledit sieur Gerber 

 donne audit sieur Capitain les mesmes commoditez qu'a 

 heu cy devant le sieur chanoine du tartre jaidis associe avec 

 luy. 



